Hy het op ’n mediakonferensie ná die vergadering tussen ’n afvaardiging van die ANC en die landbou-organisasie Agri SA gesê die land se kommersiële banke se blootstelling aan die landbousektor beloop R262 miljard. Die Landbank se blootstelling is R40 miljard.
Die ANC het dit van die begin af duidelik gestel onteiening sonder vergoeding moet op só ’n wyse gedoen word dat dit nie die ekonomie seermaak en voedselproduksie en voedselsekerheid in gevaar stel nie.
“In sommige gevalle sal ons nie vergoeding betaal nie. Dit geld egter nie alle gevalle nie. Die riglyne in die Grondwet is baie duidelik hieroor,” het Godongwana gesê.